কামদুনিকাণ্ডে সাজা ঘোষণা আজ। গতকালই ছয় অভিযুক্তকে দোষী সাব্যস্ত করে আদালত। তবে আজ সাজা ঘোষণা করার আগে দুপক্ষের আইনজীবীর মতামত শুনবেন বিচারক। এরপরই চূড়ান্ত সাজা ঘোষণা করবেন তিনি।
 ওয়েব ডেস্ক: কামদুনিকাণ্ডে সাজা ঘোষণা আজ। গতকালই ছয় অভিযুক্তকে দোষী সাব্যস্ত করে আদালত। তবে আজ সাজা ঘোষণা করার আগে দুপক্ষের আইনজীবীর মতামত শুনবেন বিচারক। এরপরই চূড়ান্ত সাজা ঘোষণা করবেন তিনি। খুন ও গণধর্ষণের অপরাধী সাব্যস্ত করা হয়েছে সইফুল ইসলাম, আনসার আলি, আমিন আলি। ৩৭৬(এ) অর্থাত্‍ গণধর্ষণের পর খুন, ৩৭৬( ডি) অর্থাত্‍ গণধর্ষণ, ৩০২ অর্থাত্‍ খুন, ২০ (বি) অর্থাত্‍  অপরাধমূলক ষড়যন্ত্র এবং ২০১ অর্থাত্‍ তথ্যপ্রমাণ লোপাটের অভিযোগে দোষী সাব্যস্ত করা হয়েছে। এই তিনজনের ক্ষেত্রে সর্বোচ্চ সাজা ফাঁসি বা ন্যূনতম যাবজ্জীবন কারাদণ্ডের নির্দেশ শোনাতে পারে আদালত। ৩৭৬(ডি) অর্থাত্‍ গণধর্ষণ, ২০১ অর্থাত্‍ তথ্যপ্রমাণ লোপাট, ১২০(বি) অর্থাত্‍ অপরাধমূলক ষড়যন্ত্রের অভিযোগে বাকি তিনজন আমিনুর ইসলাম, ইমানুল ইসলাম ও ভোলা নস্করকে দোষী সাব্যস্ত করা হয়েছে। এ ক্ষেত্রে সর্বোচ্চ সাজা আজীবন কারাদণ্ড এবং ন্যূনতম ২০ বছরের সাজা শোনাতে পারে আদালত।